《王西屏先生虔事佛母得异木备岩壑之奇用承趺坐以颂赋见示为题二章 其二》
清代·李来泰

盈笏都将万象含，真如茎草建精蓝。疆藏蛮触图难尽，蛰隐蛟螭气尚酣。

秘笥浑疑开篆籀，垆烟长为起云岚。知君胸具闲丘壑，来与维摩共一龛。

作者简介：（?—1684）清江西临川人，字石台，一字仲章。顺治九年进士，授工部主事，官至苏松常道。康熙十八年，应博学鸿儒科，试列二等第一。工诗文。有《莲龛集》。